ekHekel: June 2011
Ek wil julle graag voorstel aan my online winkeltjie wat ek verlede maand begin het. Dis nogal 'n groot ding vir my want ek is nie vreeslik "business minded" nie so om uit te gaan en myself aan julle te "promote" is heeltemal buite my gemaksone. So here goes.
Ek en my man maak gehekelde horlosies. Die horlosies het onstaan as my inskrywing vir Idees tydskrif se Kreatiwiteit 2011 kompetisie (hou duim vas!) Na ek die inskrywing horlosie gemaak het, toe dog ek flippit ek kan dit mos verkoop, en daar onstaan die Etsy winkeltjie toe.
Die horlosies is 24cm in diameter en het almal wit gesigte met silver horlosie handjies. Die funky deel is dat 3, 6, 9 en 12 met gehekelde sirkels, blomme of granny squares aangedui word en die res van die syfers met knopies. Ek geniet dit vreeeeslik om hulle te maak. My man is net so opgewonde en kan nie wag dat ek gou genoeg 'n gesig klaar hekel sodat hy die gluegun kan gryp nie en sy manlike bydra kan lewer nie.
Ek is op Etsy, maar niemand het nog ietsie gekoop nie :( Ek kry vreeslik baie mense wat die horlosies "favourite" en twee van hulle is al elk twee keer gekies vir Treasury Lists, maar helaas niemand koop nie.
Nou verkoop ek ook blom borsspelde in die hoop dat as ek kleiner, goedkoper goedjies verkoop mense sal begin "feedback" los en dan eventually sal die horlosies ook begin verkoop.
Ek sal ook "custom orders" doen waar kopers die kleur van die 3,6,9, en 12 blom/sirkel/granny square, en die randjie van die horlosie self kan kies.
Etsy is so 'n vreeslike groot "online marketplace" dat winkeltjies maklik weg kan raak tussen al die ander sukesvolle winkels, en ek wil so graag 'n sukses maak hiervan dat ek nou vir al my blog lesers vertel van die winkel. Just to spread the word. No pressure om te koop. Regtig! Maar indien iemand ietsie wil koop - ek pos wêreldwyd, en het nog 'n FNB bankrekening so as jy nie met Paypal wil betaal nie, kan jy 'n oorplasing na FNB maak.
Ek het 'n Facebook Page ook vir die winkeltjie. Soek maar net vir "CrocheTime". Binne daai bladsy is daar ook 'n link na My Etsy.
Die direkte link na die winkel is: http://www.crochetime.etsy.com/
Ek belowe ek gaan nie my horlosies aan julle afsmeer nie, maar ek sal mos stupid wees as ek nie al my lesers vertel van my besigheidjie nie. Julle verstaan mos :) Die droom is om eendag voltyds met hekeldinge besig te wees - to quit my day job - so blog entry no.70 is die eerste stappie.
Sien http://ekhekel.blogspot.com/2011/08/76-kopiereg.html vir kopiereg informasie.
Posted by Natasja at 21:02 1 comment:
Ek wil julle vandag vertel van 'n kompetisie waarvoor julle kan inskryf. Iemand ('n man nogals) het my in Meimaand op Facebook gekontak en vertel van Orania se melkbekerdoilie kompetisie. Hy was besig om op Google te search vir iets en kom toe per toeval om die blog af. Met Orania se doiliekompetisie in sy agterkom, kontak hy my toe en stel voor ek skryf in.
Ek was dadelik baie begeesterd, en het selfs toestemming by die organiseerders gevra of ek, as iemand wat in Engeland woon, mag inskryf en hulle het ja gesê.
Tjoef-tjaf gaan soek ek vir no.8 hekelgare op die internet en koop nogal 'n wit en blou bolletjie. Kry ook 'n vintage patroon vir 'n oulike doilie en als. En daar daag die garetjies op..... Ek val omtrent op my rug want dit lyk soos spinnekop web draadjies! Ek kan netsowel 'n tol gewone gare gebruik! Nee jislaaik dis hopeloos te dun vir my. My kleinste hekelpen het sulke groot kettingstekies gemaak met die dunne draadjie.
Dadelik besef ek dat
doilie hekel nie vir kinders is nie;
my oumagrootjie bleddie goed kon hekel want sy het doilies gehekel sonder 'n patroon;
as ek weer by my Ma se huis is gaan ek in die donkerhout kis soek vir 'n doilie wat Aggie gehekel het en saambring Engeland toe; en
ek gaan eerder nie inskryf nie want ek gaan my dood sukkel. Los die doilies vir die mense wat weet.
So, in lig hiervan, vertel ek vir julle van die kompetisie ingeval daar blog lesers is daarbuite wat kan doilies hekel.
Hier is 'n skakel na Orania se website met al die reëls oor die kompetisie: http://www.orania.co.za/melkbekerdoiliekompetisie/
Eerste prys is R2000! Dit sal fabulous wees as een van my blog lesers die kompetisie wen!!!
Posted by Natasja at 12:16 8 comments:
Hakers, ek het baie exciting nuus vandag. As jy op Facebook is (en let's face it, wie is nie?) gaan doen 'n search vir Ons Hekel en "Like" die page want..... ons hekelaars/hekelinge/haakers het nou ons eie Page! Dis als te danke aan Christelle Botha se brainwave. Sy het my vanmiddag ge-email en gevra of ek dink dis 'n goeie idee om 'n ordentlike Page te stig vir ons Afrikaanse hekel mensies. Natuurlik is dit 'n goeie idee! Dis briljant! Ek kan nie glo niemand anders het daaraan gedink nie!
So dames, daar is nou 'n kuberspasie om jul hekelwerk af te show deur dit op die Wall te sit met 'n fototjie by, julle kan vrae vra, links na patrone of ander oulike hekel website uitruil, as jy weet van 'n wolwinkel met 'n lekker uitverkoping kan jy ander daarvan vertel, ons kan 'n Swap of a Crochet-along begin - the possibilities are endless!!!!!
Tussen my en Christelle gaan ons ook kyk of die Idees, Leef en Sarie tydskrif pages Ons Hekel sal "Like".
Die Afrikaanse haakertjies gaan Facebook op horings neem!
Posted by Natasja at 15:27 2 comments:
Hello mede haakers! Raai gou wat gebeur vandag met my.
Nee, julle sal nie kan raai nie so ek vertel maar. Ek het 'n email gekry van die mense by KAL Media - dis die uitgewers van Inside Crochet Magazine - om te vra of hulle die foto van my twee blou-pers blom borsspelde in die Readers Gallery afdeling van hulle tydskrif kan publiseer!!!! Hoe cool is dit?!
(Wanneer mens op Ravelry 'n foto laai van iets wat jy gemaak het, link al die foto's van almal wat daai patroon gebruik het, saam onder die patroon informasie, so dis hoe hulle my foto gesien het.)
Ek het hoeka vanoggend een van die twee borsspelde aangehad, so toe stuur ek sommer vir hulle twee foto's.
Ek sal julle definitief laat weet wanneer my fototjie in die tydskrif gepubliseer is. Dis nou al die tweede tydskrif wat ietsie van my publiseer, en die keer het hulle MY genader! Whoohoo!!!!!!
Ek het geblog oor die blom borsspeldjies hier: http://ekhekel.blogspot.com/2011/04/60-blommetjie-gedenk-aan-my.html. Ongelukkig kan ek nie die patroon vir julle gee nie, maar jy kan die Inside Crochet magazine Issue 14 (Februarie 2011) uitgawe digitaal koop vir £4.99 op Yudu by hierdie link: http://www.yudu.com/albums/items/82881 . Ek kan regtig hierdie blom borsspeld patroon aanbeveel. Dis sooo maklik, en die agterkant van die borsspeld (in die tydskrif noem hulle dit 'n Corsage) is 'n "disk", so die speldjie kan enige plek vasgemaak word - nie soos ander blom borsspeld patrone waar jy die speldjie aan die blomblaartjie moet vasmaak en maar hoop hy steek nie uit langs die kant nie.
Terwyl jy nou op Yudu is kan jy gerus uitgawe 6 koop want dis die een met die Floating Wrap....
Posted by Natasja at 12:44 4 comments:
Posted by Natasja at 17:03 6 comments: